Marwan Kenzari. Marwan Kenzari (; tugʻ. 1983-yil 16-yanvar, Gaaga, Niderlandiya) — asli tunislik boʻlgan gollandiyalik aktyor. Guy Ritchiening „Aladdin“ (2019) filmida Aladdin rolini ijro etgan. Eng yaxshi erkak roli nominatsiyasida 2013-yil „Oltin buzoq“ gʻolib boʻlgan. Hayoti. Marwan Chiko Kenzari 1983-yil 16-yanvarda Gollandiyaning Janubiy Gollandiya poytaxti Gaaga shahrida Tunisdan kelgan muhojirlar oilasida tugʻilgan. 2008-yildan boshlab u Niderlandiyada filmlarda va televideniyeda rol oʻynay boshlagan. 2009-yilda Kenzari Maastrixt teatr akademiyasini tugatdi va diplom bilan rasmiy ravishda professional aktyor boʻldi. Martaba. 2013-yilda „Boʻri“ filmidagi roli uchun „Oltin buzoq“ va 2014-yilda esa Berlin kinofestivalida „Koʻtarilgan yulduz“ mukofotlarini olgan. 2016-yilda u bir nechta ingliz tilidagi filmlarda, jumladan „Ben-Gur“ filmida suratga tushgan. 2017-yil aktyor sifatida Marwan Chiko Kenzari martabasida nihoyatda faol yil boʻldi. Keyin uning Filmografiyasi Aleks Kurtzmanning „mumiya“, Tommi Virkolaning „yetti opa-singilning siri“, Kennet Brananing „Sharq ekspressida qotillik“ kabi juda katta lentalari bilan toʻldirildi. Shuningdek, 2018-yilda Kenzari isroillik josus Ashraf Marvan haqidagi biografik „Farishta“ filmida bosh rolni oʻynadi. Kanzari, shuningdek, 2019-yilda prokatga chiqqan Guy Ritchie tomonidan suratga olingan „Aladdin“ nomli mashhur film — ertakda kuchli sehrgar — vazir Jaʼfar rolini oʻynagan. Shaxsiy hayoti. "Aladdin" filmini tomosha qilgandan soʻng, rus tomoshabinlari aktyorga koʻproq qiziqish bildirishdi. Endi aktyor model Nora Ponse bilan uchrashmoqda. „Aladdin“ premyerasida u qiz doʻsti bilan paydo boʻldi va keyinchalik Instagram-da tadbirdan ularning qoʻshma fotosuratlarini joylashtirdi.